Palilak

Palilak (Basa Inggris: Lotus wan Basa Indonesia: Seroja) itu ngaran tumbuhan banyu nang rancak disambat urang lawan talipuk. Lunggai kambang Palilak cagat, kambangnya kada mangapung di atas banyu kaya talipuk. Warna kambangnya macam-macam; ada nang putih, habang anum, kuning. Kambang tumbuhan ini béngkéng-béngkéng, makanya palilak rancak dipakai gasan mahias hampang atawa kulam. Salaya gasan hiasan, rimpangnya kawa jua diulah jadi makanan. 

Bubuhan dewa-dewi di banua Asia rancak digambarakan badirian atawa baduduk di atas kambang palilak. Palilak dijadiakan lambang kamurnian awak, pandéran, wan pikiran soalnya kembang palilak tu andakan tumbuhnya melayang jauh di atas banyu nang licak.

Tumbung:Kambang